CELEX: C2005/171/40
Language: sk
Date: 2005-07-09 00:00:00
Title: Vec T-151/05: Žaloba podaná 14. apríla 2005: Nederlandse Vakbond Varkenshouders a iní proti Komisii Európskych spoločenstiev

9.7.2005   
            
            
               SK
            
            
               Úradný vestník Európskej únie
            
            
               C 171/24
            
         Žaloba podaná 14. apríla 2005: Nederlandse Vakbond Varkenshouders a iní proti Komisii Európskych spoločenstiev
   (Vec T-151/05)
   (2005/C 171/40)
   Jazyk konania: holandčina
   Nederlandse Vakbond Varkenshouders so sídlom v Lunteren (Holandsko), Marius Schep, bydliskom v Lopik (Holandsko) a Nederlandse Bond van Handelaren in Vee so sídlom v Haag (Holandsko), v zastúpení: Johannes Kneppelhout a Monique Charlotte van der Kaden, podali 14. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               vyhlásil žalobu o neplatnosť za prípustnú a odôvodnenú,
            
         
               —
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Žalobcovia navrhujú zrušiť rozhodnutie Komisie z 21. decembra 2004, ktoré vyhlásilo koncentráciu za zlučiteľnú so spoločným trhom (VEC IV/M.3605 – SOVION/HMG).
   Žalobcovia uvádzajú, že Komisia porušila články 2, 6 a 8 nariadenia Rady (ES) č. 139/2004 z 20. januára 2004 o kontrole koncentrácií medzi podnikmi (1) ( „Nariadenie ES o fúziách“). Komisia nesprávne rozhodla, že oznámená koncentrácia nevyvolá obmedzenia hospodárskej súťaže na trhu so živými jatočnými ošípaným a prasnicami, a že sa na relevantnom trhu nevytvorí dominantné postavenie. Komisia v niektorých odôvodneniach napadnutého rozhodnutia použila nesprávnu definíciu relevantného trhu s výrobkami tým, že do trhu s ošípanými zahrnula aj trh s prasnicami. Okrem toho Komisia nesprávne vymedzila priestorový trh.
   Žalobcovia sa okrem toho uvádzajú porušenie povinnosti odôvodnenia a zásady starostlivosti. Komisia dostatočne neumožnila žalobcom vysvetliť ich stanovisko a nezohľadnila nimi poskytnuté informácie.
   
      (1)  Ú. v. ES L 24, s. 1